CELEX: 62011TN0339
Language: mt
Date: 2011-06-28 00:00:00
Title: Kawża T-339/11: Rikors ippreżentat fit- 28 ta’ Ġunju 2011 — Ir-Renju ta’ Spanja vs Il-Kummissjoni Ewropea

27.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 252/39
            
         Rikors ippreżentat fit-28 ta’ Ġunju 2011 — Ir-Renju ta’ Spanja vs Il-Kummissjoni Ewropea
   (Kawża T-339/11)
   2011/C 252/88
   Lingwa tal-kawża: l-Ispanjol
   
      Partijiet
   
   
      Rikorrent: Ir-Renju ta’ Spanja (rappreżentant: M. Muñoz Pérez, aġent)
   
      Konvenuta: Il-Kummissjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla d-Deċiżjoni tal-Kummissjoni 2011/244/UE, tal-15 ta’ April 2011, li teskludi mill-finanzjament tal-Unjoni Ewropea ċertu nfiq imġarrab mill-Istati Membri taħt it-Taqsima tal-Garanzija tal-Fond Agrikolu Ewropew ta’ Gwida u Garanzija (FAEGG), taħt il-Fond Agrikolu Ewropew ta’ Garanzija (FAEG) u taħt il-Fond Agrikolu Ewropew għall-Iżvilupp Rurali (FAEŻR), fil-parti li hija s-suġġett tar-rikors preżenti, u
            
         
               —
            
            
               tikkundanna lill-istituzzjoni konvenuta għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka li fid-deċiżjoni kkontestata, il-Kummissjoni teskludi mill-finanzjament ċerti spejjeż tal-ġestjoni ambjentali tal-imballaġġ (li jikkorrispondu għas-snin 2006, 2007 u 2008), li jammontaw għal EUR 37 252 551,10.
   F’dan ir-rigward ir-rikorrent jiddikjara li permezz tad-Deċiżjoni 2010/152/UE, il-Kummissjoni eskludiet mill-finanzjament akkarigu tal-FAEGG is-somma ta’ EUR 33 339 525,05, relatata mal-għajnuna għall-programmi operazzjonali, billi kkunsidrat li l-għajnuna Komunitarja intiża sabiex tkopri l-ispejjeż sostnuti għall-ġestjoni ambjentali tal-imballaġ matul is-snini ta’ bejn l-2003 u l-2006 ma kinitx ingħatat skont id-dispożizzjonijiet tal-leġiżlazzjoni Ewropea. Din id-deċiżjoni kienet is-suġġett ta’ rikors għal annullament ippreżentat mir-Renju ta’ Spanja, rikors li huwa attwalment pendenti fil-Kawża T-230/10.
   L-argumenti mressqa insostenn ta’ dan ir-rikors huma identiċi għal dawk imressqa fil-Kawża T-230/10.